《颂古七首·达磨见武帝》
宋代·释慧勤

始闻阿阁一声钟，日暖苍龙睡正浓。
再击凤凰台上鼓，夜半祥鸾未飞舞。
帝苦永固如磐石，胡僧枉费平生力。
回指少林归去来，春风一阵华狼藉。

作者简介：释慧勤（一○五九～一一一七），俗姓汪，舒州（今安徽潜山）人。嗣五祖得度，复遍参名宿。徽宗政和五年（一一一五），居江宁蒋山太平兴国寺。称慧勤佛鉴禅师，为南岳下十四世，五祖演禅师法嗣。政和七年卒，年五十九（《嘉泰普灯录》卷一六、《守珣传》）。《嘉泰普灯录》卷一一、《五灯会元》卷一九有传。今录诗十五首。